Document ID: 31989L0235

ΟΔΗΓΙΑ ΤΟΥ ΣΥΜΒΟΥΛΙΟΥ της 13ης Μαρτίου 1989 για την τροποποίηση της οδηγίας 78/1015/ΕΟΚ περί προσεγγίσεως των νομοθεσιών των κρατών μελών των αναφερομένων στο αποδεκτό ηχητικό επίπεδο και στη διάταξη εξατμίσεως των μοτοσυκλετών ( 89/235/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100^Α,
την πρόταση της Επιτροπής^(1 ),
Σε συνεργασία με το Ευρωπαϊκό Κοινοβούλιο^(2 ),
ιΕχοντας υπόψη τη γνώμη της Οικονομικής και Κοινωνικής Επιτροπής^(3 ),
Εκτιμώντας :
ότι είναι σημαντικό να θεσπιστούν μέτρα για την προοδευτική καθιέρωση της εσωτερικής αγοράς κατά τη διάρκεια της χρονικής περιόδου που λήγει στις 31 Δεκεμβρίου 1992 ότι η εσωτερική αγορά αποτελεί ένα χώρο χωρίς εσωτερικά σύνορα, στον οποίο είναι εξασφαλισμένη η ελεύθερη κυκλοφορία εμπορευμάτων, προσώπων και κεφαλαίων, καθώς και η ελεύθερη παροχή υπηρεσίων
ότι η οδηγία 78 /1015/ΕΟΚ^(4 ), όπως τροποποιήθηκε τελευταία από την οδηγία 87/56/ΕΟΚ^(5 ), καθορίζει τα όρια για το ηχητικό επίπεδο των μοτοσυκλετών και τις προδιαγραφές για τις διατάξεις ( συστήματα ) εξάτμισης με τις οποίες είναι εκ κατασκευής εφοδιασμένες οι μοτοσυκλέτες
ότι πολύ συχνά τα ανταλλακτικά συστήματα εξάτμισης είναι διαφορετικά από τα εκ κατασκευής συστήματα εξάτμισης, γεγονός που έχει, μεταξύ άλλων, δυσμενείς συνέπειες στις ηχητικές εκπομπές των μοτοσυκλετών ότι, για τα ανταλλακτικά αυτά, μια διαδικασία έγκρισης ΕΟΚ η οποία θα επιτρέπει να διαπιστώνεται κατά πόσο ένας τύπος συστήμα -
τος εξάτμισης πληροί τις απαιτήσεις των τεχνικών προδιαγραφών και των ελέγχων που έχουν θεσπιστεί σε κοινοτικό επίπεδο μπορεί να αποτελέσει ένα από τα μέτρα που ενδείκνυνται προκειμένου να μειωθεί η ηχοστάθμη όσον αφορά τις μοτοσυκλέτες και να εξασφαλιστεί η πρόσθετη προστασία του πληθυσμού από τις οχλήσεις της ακοής που προκαλούναι από τα οχήματα αυτά
ότι, για το σκοπό αυτό, πρέπει να τροποποιηθεί η οδηγία 78/1015/ΕΟΚ με τη συμπλήρωσή της από διατάξεις που θα αφορούν τα συστήματα εξάτμισης θεωρούμενα ως αυτοτελείς τεχνικές ενότητες, οι οποίες θα διατίθενται στο εμπόριο και θα χρησιμοποιούνται ως ανταλλακτικά, προκειμένου τα συστήματα αυτά να διέπονται από ρυθμίσεις βάσει κοινοτικών προδιαγραφών προορισμένων να εξασφαλίζουν αποτελεσματική προστασία έναντι των οχλήσεων της ακοής,
ΕΞΕΔΩΣΕ ΤΗΝ ΑΚΟΛΟΥΘΗ ΟΔΗΓΙΑ :
Άρθρο 1 Η οδηγία 78/1015/ΕΟΚ τροποποιείται ως εξής :
1 . ^Το άρθρο 2 αντικαθίσταται από το ακόλουθο κείμενο :
"ιΑρθρο 2
Κατά την έννοια της παρούσας οδηγίας νοείται ως :
α ) ^"έγκριση από εθνικής πλευράς", η διοικητική πράξη που ονομάζεται :
- agreation par type/aanneming, στη βελγική νομοθεσία,
- standardtypegodkendelse, στη δανική νομοθεσία,
- allgemeine Betriebserlaubnis, στη γερμανική νομοθεσία,
- έγκριση τύπου, στην ελληνική νομοθεσία,
- homologacion de tipo, στην ισπανική νομοθεσία,
- reception par type, στη γαλλική νομοθεσία,
- type approval, στην ιρλανδική νομοθεσία,
- omologazione eller approvazione del tipo, στην ιταλική νομοθεσία,
- agreation, στη νομοθεσία του Λουξεμβούργου,
- typegoedkeuring, στην ολλανδική νομοθεσία,
- aprovacao de marca e modelo, στην πορτογαλική νομοθεσία,
- type approval, στη νομοθεσία του Ηνωμένου Βασιλείου
β ) ^"έγκριση ΕΟΚ των ανταλλακτικών συστημάτων εξάτμισης ή των στοιχείων τους θεωρούμενων ως αυτοτελών τεχνικών ενοτήτων", η πράξη με την οποία ένα κράτος μέλος διαπιστώνει ότι ένας τύπος ανταλλακτικού συστήματος εξάτμισης ή ένας τύπος στοιχείου του συστήματος αυτού πληροί τις απαιτήσεις των τεχνικών προδιαγραφών και των ελέγχων που περιέχονται στο παράρτημα ΙΙ ."
2 . ^Στο άρθρο 3 παράγραφος 1 δεύτερο εδάφιο, η αναφορά στο παράρτημα ΙΙ αντικαθίσταται με αναφορά στο παράρτημα ΙΙΙ .
3 . ^Στην οδηγία, προστίθεται το ακόλουθο άρθρο:
"ιΑρθρο 6α
Τα άρθρα 3 έως 6 εφαρμόζονται κατ' αναλογία για την έγκριση ΕΟΚ των ανταλλακτικών συστημάτων εξάτμισης ή των στοιχείων τους θεωρούμενων ως αυτοτελών τεχνικών ενοτήτων, όπως αυτή ορίζεται στο άρθρο 2 στοιχείο β ).
Στις περιπτώσεις αυτές, το υπόδειγμα του πιστοποιητικού που αναφέρεται στο άρθρο 3 αντικαθίσταται από το υπόδειγμα του δελτίου έγκρισης ΕΟΚ που περιλαμβάνεται στο παράρτημα ΙV και οι τροποποιήσεις ενός από τα στοιχεία ή ενός από τα χαρακτηριστικά τα οποία αναφέρονται στο παράρτημα Ι σημείο 1.1 και στο άρθρο 6, αντικαθίστανται από τις τροποποιήσεις ενός από τα χαρακτηριστικά τα οποία αναφέρονται στο παράρτημα Ι σημείο 1.3 ."
4 . ^Τα παραρτήματα τροποποιούνται και συμπληρώνονται σύμφωνα με το παράρτημα της παρούσας οδηγίας.
Άρθρο 2 1 . Από την 1η Οκτωβρίου 1989 :
α ) ^τα κράτη μέλη δεν μπορούν, για λόγους σχετικούς με την αποδεκτή ηχοστάθμη και το εκ κατασκευής σύστημα εξάτμισης, να αρνούνται την εθνική έγκριση ενός τύπου μοτοσυκλέτας ούτε την έγκριση ΕΟΚ ή την εθνική έγκριση ενός τύπου ανταλλακτικού συστήματος εξάτμισης ή ενός τύπου στοιχείου ενός τέτοιου συστήματος που θεωρείται ως αυτοτελής τεχνική ενότης :
- εάν, όσον αφορά την ηχοστάθμη και το εκ κατασκευής σύστημα εξάτμισης, η μοτοσυκλέτα αντα -
ποκρίνεται στις προδιαγραφές του παραρτήματος Ι της οδηγίας 78/1015/ΕΟΚ, όπως τροποποιείται από την παρούσα οδηγία,
- εάν το ανταλλακτικό σύστημα εξάτμισης ή τα στοιχεία του συστήματος αυτού ως αυτοτελείς τεχνικές ενότητες ανταποκρίνονται στις προδιαγραφές του παραρτήματος ΙΙ της οδηγίας 78/1015/ΕΟΚ, όπως τροποποιείται από την παρούσα οδηγία
β ) ^τα κράτη μέλη δεν μπορούν, για λόγους σχετικούς με την αποδεκτή ηχοστάθμη και το εκ κατασκευής σύστημα εξάτμισης, να αρνούνται ή να απαγορεύουν την πώληση, την έκδοση άδειας κυκλοφορίας, τη θέση σε κυκλοφορία ή τη χρησιμοποίηση μοτοσυκλετών, ή να αρνούνται ή να απαγορεύουν τη διάθεση στην αγορά ή τη χρησιμοποίηση ανταλλακτικών συστημάτων εξάτμισης ή στοιχείων τέτοιων συστημάτων θεωρούμενων ως αυτοτελών τεχνικών ενοτήτων :
- εάν, όσον αφορά την ηχοστάθμη και το εκ κατασκευής σύστημα εξάτμισης, οι μοτοσυκλέτες ανταποκρίνονται στις προδιαγραφές του παραρτήματος Ι της οδηγίας 78/1015/ΕΟΚ, όπως τροποποιείται από την παρούσα οδηγία,
- εάν αυτά τα ανταλλακτικά συστήματα εξάτμισης ή τα στοιχεία τους, ως αυτοτελείς τεχνικές ενότητες, ανταποκρίνονται στις προδιαγραφές του παραρτήματος ΙΙ της οδηγίας 78/1015/ΕΟΚ, όπως τροποποιείται από την παρούσα οδηγία .
2 . Από την 1η Οκτωβρίου 1990 :
α ) ^τα κράτη μέλη δεν μπορούν πλέον να εκδίδουν το πιστοποιητικό που προβλέπεται στο άρθρο 3 παράγραφος 1 της οδηγίας 78/1015/ΕΟΚ για ένα τύπο μοτοσυκλέτας όσον αφορά την αποδεκτή ηχοστάθμη και το εκ κατασκευής σύστημα εξάτμισης, ούτε το πιστοποιητικό που προβλέπεται κατ' αναλογία στην ίδια παράγραφο για ένα τύπο ανταλλακτικού συστήματος εξάτμισης, ή τύπο στοιχείου του συστήματος αυτού θεωρουμένου ως αυτοτελούς τεχνικής ενότητας, αν δεν ανταποκρίνονται στις διατάξεις της οδηγίας 78/1015/ΕΟΚ, όπως τροποποιείται από την παρούσα οδηγία
β ) ^- τα κράτη μέλη μπορούν να αρνηθούν, για λόγους που αφορούν την αποδεκτή ηχοστάθμη και το εκ κατασκευής σύστημα εξάτμισης, την εθνική έγκριση τύπου μοτοσυκλέτας ή τύπου ανταλλακτικού συστήματος εξάτμισης ή τύπου στοιχείου συστήματος εξάτμισης θεωρούμενων ως αυτοτελών τεχνικών ενοτήτων των εάν δεν ανταποκρίνονται στις διατάξεις της οδηγίας 78/1015/ΕΟΚ, όπως τροποποιείται από την παρούσα οδηγία,
- τα κράτη μέλη μπορούν να αρνούνται ή να απαγορεύουν, για λόγους σχετικούς με την αποδεκτή ηχοστάθμη και το εκ κατασκευής σύστημα εξάτμισης, την πώληση, την έκδοση άδειας κυκλοφορίας, τη θέση σε κυκλοφορία ή τη χρησιμοποίηση μοτοσυκλετών, ή τη διάθεση στην αγορά και τη χρησιμοποίηση ανταλλακτικών συστημάτων εξάτμισης ή στοιχείων τέτοιων συστημάτων θεωρούμενων ως αυτοτελών τεχνικών ενοτήτων εάν δεν ανταποκρίνονται στις διατάξεις της οδηγίας 78/1015/ΕΟΚ, όπως τροποποιήθηκε από την παρούσα οδηγία .
3 . Από την 1η Οκτωβρίου 1991, τα κράτη μέλη μπορούν να απαγορεύουν την πρώτη θέση σε κυκλοφορία μοτοσυκλετών των οποίων η ηχοστάθμη και το εκ κατασκευής σύστημα εξάτμισης δεν ανταποκρίνονται στις διατάξεις της οδηγίας
78/1015/ΕΟΚ, όπως τροποποιήθηκε από την παρούσα
οδηγία .
Άρθρο 3 Τα κράτη μέλη θεσπίζουν και δημοσιεύουν, πριν από την 1η Οκτωβρίου 1989, τις αναγκαίες διατάξεις για να συμμορφωθούν με την παρούσα οδηγία . Ενημερώνουν αμέσως την Επιτροπή σχετικά .
Εφαρμόζουν τις διατάξεις αυτές από την 1η Οκτωβρίου 1989 .
Άρθρο 4 Η παρούσα οδηγία απευθύνεται στα κράτη μέλη .
Βρυξέλλες, 13 Μαρτίου 1989 .

Labels: 12
3
8
20